open-index/open-wikipedia-markdown huggingface dataset:
סינדרלה והנסיך הסודי

**סינדרלה והנסיך הסודי** (באנגלית: **Cinderella and the Secret Prince**) הוא סרט הרפתקאות ופנטזיה אמריקאי בהנפשה ממוחשבת, המבוסס על הסיפור "סינדרלה" מאת שארל פרו. הסרט הוקרן לראשונה ב-16 באוגוסט 2018. בשנת 2021 יצא סרט המשך לסרט בשם "אלה והנסיך בעקבות אבן החיים".

## תקציר העלילה
בעזרתה של פיה טובה בשם קריסטל, סינדרלה ושלושת חבריה העכברים עושים את דרכם אל הארמון כדי להשתתף בנשף המלכותי. אולם אז הם מגלים סוד גדול: מכשפה מרושעת שרצתה להשתלט על הממלכה הטילה כישוף על הנסיך האמיתי אלכס והפכה אותו לעכבר, והנסיך אולף שמופיע בנשף הוא בכלל מתחזה שמשתף פעולה עם המכשפה. סינדרלה וחבריה יוצאים למסע סוחף ומסוכן כדי להשיב את הנסיך האמיתי לצורתו האנושית.

## דמויות
***סינדרלה** – נערה צעירה וטובת לב שהפכה להיות משרתת של משפחתה החורגת לאחר מותם של הוריה. במהלך הסרט היא מתאהבת באלכס, והיא עוזרת לו להשיג את הטבעת הקסומה שתחזיר אותו לצורתו האנושית. היא הופכת לאבן בסוף הסרט, ואלכס משתמש בטבעת כדי לבטל את הכישוף.
***אלכס** – נסיך שהפך להיות עכבר כשהיה ילד קטן לאחר מותם של הוריו. במהלך הסרט הוא מתאהב בסינדרלה, והוא מצליח לחזור לצורתו האנושית בעזרת טבעת קסומה, אך לאחר שסינדרלה הופכת לאבן, הוא משתמש בטבעת כדי לבטל את הכישוף, וכתוצאה מכך הוא חוזר להיות עכבר.
***קריסטל** – פיה טובה שבהתחלה עוזרת לסינדרלה להגיע לנשף המלכותי בארמון, ולאחר מכן היא עוזרת לאלכס להשיג את הטבעת הקסומה שתחזיר אותו לצורתו האנושית.
***מני** – עכבר וחבר טוב של אלכס וסינדרלה.
***וולט** – עכבר וחבר טוב של אלכס וסינדרלה.
***אולף** – נער מרושע שמתחזה לנסיך מאז שהמכשפה הפכה אותו לעכבר. הוא משתף פעולה עם המכשפה. במהלך הסרט הוא מתאהב בסינדרלה, אך היא דוחה אותו לאחר שהיא מגלה שהוא לא הנסיך האמיתי והוא רק מתחזה. הוא מנסה להרוג את אלכס לאחר שאלכס מגיע לארמון בצורתו האנושית, אך הוא מפסיד בקרב איתו.
***מכשפה** – מכשפה מרושעת שרוצה להשתלט על הממלכה. היא הפכה את אלכס לעכבר כשהוא היה ילד קטן לאחר שהוריו מתו, והיא הביאה את אולף לארמון כדי שהוא יתחזה לנסיך. במהלך הסרט היא מנסה למנוע מאלכס לחזור לצורתו האנושית, ולאחר שהיא נכשלת בכך, היא חוטפת את סינדרלה. אלכס מצליח להציל את סינדרלה, אך כאשר הם בורחים ממנה, כישוף שהיא שולחת לעברם פוגע בסינדרלה וגורם לה להפוך לאבן.
***אם חורגת** – אמה החורגת של סינדרלה שהפכה אותה למשרתת שלה ושל שתי בנותיה. במהלך הסרט היא מסגירה את סינדרלה למשמר המלכותי בתמורה לכסף.
***נשר** – הנשר של המכשפה. במהלך הסרט המכשפה שולחת אותו למנוע מאלכס לחזור לצורתו האנושית, אך הוא נכשל בכך.
***כלב** – הכלב של אולף. במהלך הסרט הוא מנסה לתפוס את העכברים, אך הוא נכשל בכך.
***חתול** – החתול של האם החורגת. במהלך הסרט הוא מנסה לתפוס את העכברים, אך הוא נכשל בכך.

## מדבבים

## קישורים חיצוניים

קטגוריה:סרטי 2018
קטגוריה:סרטי אנימציה ממוחשבת
קטגוריה:סרטי הנפשה
קטגוריה:סרטים מבוססי ספרים
אלה והנסיך בעקבות אבן החיים

**אלה והנסיך בעקבות אבן החיים** (באנגלית: **Cinderella and the Little Sorcerer**) הוא סרט המשך לסרט "סינדרלה והנסיך הסודי" משנת 2018. הסרט יצא לאקרנים בשנת 2021.

## תקציר העלילה
סינדרלה, קריסטל, וולט ומני יוצאים למסע סוחף ומסוכן כדי למצוא אבן קסומה שתוכל להשיב את חברם אלכס לצורתו האנושית.

## דמויות
***סינדרלה** – נערה צעירה וטובת לב שמאוהבת באלכס.
***אלכס** – נסיך שהפך להיות עכבר כשהיה ילד קטן לאחר מותם של הוריו. מאוהב בסינדרלה.
***קריסטל** – פיה וחברה טובה של אלכס וסינדרלה.
***מני** – עכבר וחבר טוב של אלכס וסינדרלה.
***וולט** – עכבר וחבר טוב של אלכס וסינדרלה.
***אולף** – נער מרושע שמתחזה לנסיך מאז שהמכשפה הפכה אותו לעכבר. הוא משתף פעולה עם מלכת המדבר.
***מלכת המדבר** – מכשפה מרושעת שגנבה את האבן הקסומה משומרת היער.
***שומרת היער** – מכשפה שהאבן הקסומה הייתה שלה בעבר, אך היא נגנבה ממנה על ידי מלכת המדבר.

## מדבבים

## קישורים חיצוניים

קטגוריה:סרטי 2021
קטגוריה:סרטי אנימציה ממוחשבת
קטגוריה:סרטים מבוססי ספרים
גדעון אליאסטם

**גדעון (גידי) אליאסטם** הוא קצין בצה"ל בדרגת אלוף-משנה, ששימש בעברו כסגן מפקד חטיבת הצנחנים, וכעת סגן מפקד עוצבת הבזק.

## ביוגרפיה
במסגרת תפקידו כסגן מפקד חטיבת הצנחנים, פיקד על כוחות בחטיבה במסגרת הלחימה במלחמת חרבות ברזל בדגש על קרב שג'אעייה הראשון והשני.

בנובמבר 2024 דווח שהוא ימונה לסגן מפקד אוגדה 99.

## חיים אישיים
אליאסטם אב ל-4 ומתגורר בקיבוץ גניגר בצפון עמק יזרעאל.

## ראו גם
* חטיבת הצנחנים במלחמת חרבות ברזל

## הערות שוליים

קטגוריה:אלופי-משנה בצה"ל
קטגוריה:גניגר: אישים
קטגוריה:ישראלים שנולדו במאה ה-20
Reality Test (מוזיקאית)

**ורוניקה איליוכין לורן** (נולדה ב-5 בפברואר 1990), הידועה בשם הבמה **Reality Test**, היא מפיקת פסיטראנס, מוזיקאית ודי ג'יי ישראלית.

לורן החלה להתנסות בהפקת מוזיקה בשנות נעוריה ובהדרגה התמקדה במוזיקה אלקטרונית. בטרם אימצה לעצמה את שם הבמה "ריאליטי טסט", הופיעה תחת הם "אילוצ'ינה", כשהיא זוכה להכרה בסצנת האנדרגראונד של הפסיטראנס בישראל כבר בגיל צעיר. וכיום נחשבת לאחת הדמויות הנשיות המשמעותיות בסצנת המוזיקה האלקטרונית בישראל
## ביוגרפיה

בשנת 2013 אימצה לעצמה לורן את השם "ריאליטי טסט", ששיקף את האבולוציה האמנותית והרצון שלה ליצור מוזיקה שהדהדה עם המסע האישי שלה. המעבר לברלין כדי ללמוד הנדסת סאונד חשף אותה למגוון רחב של ז'אנרים מוזיקליים, שהשפיעו על סגנונה המיוחד - מיזוג של פסיטראנס מלודי וסיפור סיפורים רגשי.

בשנת 2018 שוחרר הטרק שלה Passion יחד עם Shanti People, בלייבל Alteza Records. שנוסד על ידי הצמד המוזיקאים ויני ויצ'י. הטרק נחל הצלחה גדולה וצבר מיליוני צפיות והורדות בשרותי הסטרימינג. באותה תקופה יצא גם הטרק "קארמה", גם הוא בשיתוף פעולה עם Shanti People וויני ויצ'י וגם הוא בדומה ל-Passion נחל הצלחה מסחרית רבה.

בשנת 2019 הופיעה ריאליטי טסט בפסטיבל טומורולנד בבלגיה לראשונה ובהמשך גם בפסטיבל "Universo Paralello " בברזיל.

עם מגבלות על התכנסות, תקופת הקורונה הביאה איתה קיפאון בענף המוזיקה ועבור אמן בשיא הפריצה, היוותה אתגר גדול עבור ריאליטי טסט. באותה תקופה שחררה את הטרק "Beyond the Sky". טרק זה שהופק בתוך יום אחד, היווה נקודת שינוי בקריירה שלה, והציג יצירה גולמיות חשופה ונטולות השפעה.

ב-2021 הופיעה ריאליטי טסט גם בפסטיבל EDC בלאס וגאס.

ב-2022, חזרה שוב להופיע בטומורולנד. ושיתפה פעולה עם אמנים כמו בלסטויז הולידו שירים כמו "End to end" בשנת 2022 ו-"ABCD" ב־2023 שמיצבו אותה כאמנית בולטת והדגישו את הרב גוניות שלה.

הסגנון המוזיקלי של ריאליטי טסט מתאפיין במקצב פסיטראנס, וקטעי מוזיקה. היצירות שלה מושפעות מפסיטראנס מסורתי, מוזיקה אלקטרונית (EDM) ואלמנטים של פולקלור.

דוגמה טובה להשפעות אלו ניתן לזהות ביצירה "קבלה" ("Kabalah") ששוחררה יחד עם בלסטויז ב-2020.

## דיסקוגרפיה
* Passion (2018) – featuring Shanti People
* Karma (2019) – with Vini Vici and Shanti People
* Kabalah (2019) – with Blastoyz
* Beyond the Sky (2021)
* End of the End (2022) – with Blastoyz and UNSECRET featuring Krigarè
* ABCD (2023) – with Blastoyz
* Twilight vs Breathe – Adam K & Soha (2018) (remix)

## לקריאה נוספת
* 
* 
## קישורים חיצוניים

## הערות שוליים

קטגוריה:מוזיקאים ישראלים
קטגוריה:יוצרי מוזיקת טראנס
ישראלים
קטגוריה:ישראלים שנולדו ב-1990
קטגוריה:ישראליות שנולדו ב-1990
ע'סאן א-שכעה

**ע'סאן** (מבוטא בעברית: רסאן) **וליד אחמד א-שכעה** (בערבית: **غسان وليد الشكعة**, תעתיק מדויק: ע'סאן וליד אלשכעה; 1943 – 25 בינואר 2018) היה פוליטיקאי פלסטיני שכיהן כראש עיריית שכם בשתי תקופות כהונה לא רצופות.

## ביוגרפיה
ע'סאן א-שכעה נולד ב־1943. דודו היה בסאם א-שכעה, ראש עיריית שכם שנים 1976–1982.

א-שכעה קיבל תואר במשפטים מאוניברסיטת ביירות ב־1971, ועבד בבנק הערבי בראס ביירות בין 1969 ל־1972. ב־1971 נרשם כחבר בלשכת עורכי הדין בעמאן, ובאותה שנה שב לשכם.

א-שכעה נאסר בידי ישראל ב־1981 ושהה במאסר במשך 15 חודש.

ב־1994 מונה לראש עיריית שכם בידי יאסר ערפאת.

בבחירות ברשות הפלסטינית ב־1996 נבחר א-שכעה כחבר במועצה המחוקקת הפלסטינית מטעם פת"ח.

בפברואר 2004 התפטר א-שכעה מראשות עיירת שכם.

א-שכעה התמודד בבחירות למועצה המחוקקת הפלסטינית ב־2006 אך לא נבחר.

א-שכעה נבחר פעם נוספת לראשות עיריית שכם לאחר הבחירות ב־2012, בהן התמודד כמועמד עצמאי מול מועמד הרשמי של פת"ח. באוגוסט 2015 התפטר מראשות העירייה.

במאי 2016 התפרסם כי א-כעה ארגן מפגש בין נכבדי שכם לבין ראש ממשלת ירדן לשעבר עבד א-סלאם אל-מג'אלי במטרה לכונן קונפדרציה ירדנית־פלסטינית לאחר כינון מדינה פלסטינית.

א-שכעה נפטר ב־25 בינואר 2018 מדלקת ריאות.

## קישורים חיצוניים
* SHAKA’A, GHASSAN WALID AHMAD (1943-), Palestinian Academic Society for the Study of International Affairs

## הערות שוליים

קטגוריה:ראשי עיריית שכם
קטגוריה:פלסטינים שנולדו ב-1943
קטגוריה:פלסטינים שנפטרו ב-2018
דנה ברלב

**דנה ברלב** (נולדה ב-25 במאי 1980) היא קומיקסאית, קריקטוריסטית, מאיירת ומוזיקאית ישראלית.

## קורות חיים
דנה ברלב נולדה באילת. היא בוגרת בית הספר רימון למוזיקה. היא מתופפת, גיטריסטית ומורה לגיטרה וחברה בלהקת נשים.

ברלב מפרסמת איורים, קומיקסים וקריקטורות מדי יום בעמודי האינסטגרם והפייסבוק שלה. ביצירותיה חוזרות לסירוגין דמויות קבועות כמו זוג היונים דוד ורינה והכלבה תיקי, המבוססת על כלבתה שלה בעלת אותו השם. יצירות שונות שיצרה במהלך מלחמת חרבות ברזל זכו להכרה רבה ונכללו במיזם ההסברה הישראלי של וויקס.קום.

בשנת 2021 יצא לאור ספרה הראשון **בטיפול**, העוסק בחוויותיה ממהלך טיפול אצל פסיכולוגית. בשנת 2022 יצא לאור ספרה השני **מר דיכאון**, העוסק בהתמודדות עם משבר אישי. ספרה השלישי, **א-תל אביב**, שיצא לאור בשנת 2024 הוא ספרון לימוד אותיות אלפבית עברי לגיל הרך על ידי שימוש במושגים שמזוהים עם העיר תל אביב. ברלב הוציאה לאור את כל הספרים בהוצאה עצמית. ספרה **Operation Grim Beeper** יצא לאור בשנת 2024.

ברלב היא המו"ל והעורכת של "**מרי סטריפ**" – פנזין מחאה שיצא במקביל למחאה נגד הרפורמה המשפטית.

## חיים אישיים
ברלב הייתה נשואה ולאחר כעשור, בגיל 40 יצאה מהארון כלסבית והתגרשה מבן הזוג. נכון ל-2025 מתגוררת בתל אביב.

## יצירתה
### ספרים
* **בטיפול**, הוצאה עצמית, 2021
* **מר דיכאון**, הוצאה עצמית, 2022
* **א-תל אביב**, הוצאה עצמית, 2024
* **Operation Grim Beeper**, הוצאת עצמית, 2024

### חוברות וכתבי עת
* **מרי סטריפ**, 2023 - 2024 - מו"ל ועורכת

### איורים
איורים שלה נכללים בספרים:
* **החיים למתחילים** מאת רוני שניידר, 2022
* **[[מר הפקרה]]**, הוצאת פורום חיים, 2024

איורים שלה הופיעו בעמוד השער של כתבי עת:
* מאזניים,אוקטובר 2023
* מגזין TheMarker, אוקטובר 2023
* מגזין TheMarker, אוקטובר 2024
* מאזניים, דצמבר 2024
* שפיץ, גיליון 37, 2023

איורים שלה מלווים גם כתבות בעיתון "ידיעות אחרונות".

## תערוכות
### תערוכות יחיד
* 2023, "דיכי" בגלריה של המרכז ליהדות מתקדמת בית דניאל
* 2024, "HOME" במכון הטכנולוגי חולון

### תערוכות משותפות
* 2022, "68 ילדות וילדים" – אנדרטה מאוירת 68 طفلاً وطفلة - نصب تذكاري مرسوم
* 2022, "לה-קולטור" במרכז עמיעד
* 2023, "לילות בעיר הלבנה" במרכז באוהאוס
* 2023, "דגל המחאה" בפסטיבל אנימיקס לקריקטורה וקומיקס
* 2024, "השנה שהייתה 2023" במוזיאון הישראלי לקריקטורה ולקומיקס
* ינואר 2024, התערוכה "שמות ופנים" (Nombres y rostros) בבואנוס איירס, פרויקט של 39 אמנים ישראלים על זוועות שבעה באוקטובר.
* מרץ 2025, "מבט" תערוכת איור קבוצתית בגלריה אילו בטבעון.

## גלריה

Dana Barlev 1.jpg
Dana Barlev 2.jpg|דנה ברלב ומר דיכאון
Dana Barlev 3.jpg|שרה נתניהו בשער הגיליון הראשון של "מרי סטריפ"
Dana Barlev 4.jpg
Dana Barlev 5.jpg|קערת ליל הסדר
Dana Barlev 6.jpg|דוד ורינה
Dana Barlev 7.jpg|"לכלבה" - פרודיה על השער של השבועון "לאשה"
Dana Barlev 8.jpg
Dana Barlev 9.jpg|שער כתב העת "שפיץ"
Dana Barlev 10.jpg


## קישורים חיצוניים

* 
* 
* 
* 

## הערות שוליים

קטגוריה:בוגרי רימון בית ספר למוסיקה
קטגוריה:מאיירות ישראליות
קטגוריה:קריקטוריסטיות ישראליות
קטגוריה:קריקטוריסטים ישראלים
קטגוריה:קומיקסאים ישראלים
קטגוריה:קומיקסאיות ישראליות
קטגוריה:מוזיקאיות ישראליות
קטגוריה:סופרות לסביות ישראליות
קטגוריה:ישראלים שנולדו ב-1980
משה שטרן (היסטוריון)

**משה (מוריץ) שטרן** (**Moritz Stern**; ב' בתמוז ה'תרכ"ד, 6 ביולי 1864, שטיינבך  – כ"ד בשבט ה'תרצ"ט, 13 בפברואר 1939, ברלין) היה רב, היסטוריון, וספרן מוזיאון יהודי־גרמני.

## ביוגרפיה
משה שטרן נולד בעיירה שטיינבך לרבי יעקב בן מאיר. כשהיה בן חמש היגרה משפחתו לברלין.

ב-1889 השלים את לימודיו באוניברסיטת הומבולדט של ברלין וקיבל תואר דוקטור בפילוסופיה. בהמשך היה תלמידו של הרב אברהם ברלינר בבית המדרש לרבנים בברלין.

בשנת 1891 מונה לרב בעיר קיל. בשנת 1898 נישא לשרה קרליבך, בתו של הרב שלמה קרליבך, שהיה רבן של קהילות שונות בגרמניה.

היה בין הראשונים לעיין בארכיונים הסודיים של הוותיקן לצורך מחקר מפורט על יחסי יהודים קתוליים.

שטרן שימש כמנהל בית הספר התיכון היהודי בפירט החל משנת 1898, ולאחר מכן, החל משנת 1900, ניהל בית ספר יהודי דתי לבנים בברלין.

בשנת 1905 מונה לספרן בספריית הקהילה היהודית בברלין , וב-1920 קודם לתפקיד ספרן בכיר. תחת הנהגתו של שטרן, התפתחה ספריית הקהילה היהודית בברלין לאחת הספריות היהודיות החשובות ביותר באירופה, עם אוסף שכלל מעל 70,000 כרכים ואוסף אמנות משמעותי. הוא ארגן תערוכות, בהן תערוכה לציון 200 שנה להולדת משה מנדלסון.

שטרן התמקד במחקריו בחיים היהודיים בגרמניה ובאיטליה, באנטי-יהדות בימי הביניים, ובנושאים כגון עלילות דם והיסטוריה יהודית מודרנית. הוא היה אחד מהחוקרים היהודים הראשונים שעיינו בארכיונים הסודיים של הוותיקן, ופרסומיו תרמו רבות להבנת יחסי היהודים והקתולים.

שטרן נפטר בברלין בשנת 1939, זמן קצר לפני שתכנן להגר מגרמניה. עזבונו נשמר והועבר מאוחר יותר להארכיון המרכזי לתולדות העם היהודי בירושלים.

## כתביו
* **[[ממורבוך|מימורבוך]] הישן דק"ק [[ווינא]] לפני ה[[יהדות אוסטריה#עליית הקנאות הדתית הישועית|גירוש]]**, בתוך: "ברכת אברהם", ספר יובל לכבוד אברהם ברלינר, תרס"ג.
* 
* **מגלת נס** (בשנת שע"ה), מר' רפאל בן בצלאל תושב ססולו, בתוך: 
* קונטרסי הזכרת נשמות מן המאות ט"ז-י"ט (בינסוואנגן , פפארזי, נויבורג, פיטאך, איטינגן, אוברדורף, ארדהיים, וואלרשטיין, קריגסהאבר, הארבורג , סטאפך, הירבן , קליין-ארדלינגן , זונטהיים שבמדינת שוואבין אשכנז), ירושלים, תש"א.

* *[https://nbn-resolving.org/urn:nbn:de:101:1-2018121620305433503610 Der Schweriner Oberrabbiner Mordechai Jaffé. Seine Ahnen und seine Nachkommen. Ein Stammbaum]*. Berlin 1933.
* *[https://nbn-resolving.de/urn:nbn:de:101:1-2013100217295 Zeittafeln der jüdischen Geschichte und Literatur. Zum Schulgebrauch mit Daten der allgemeinen Geschichte]*. Berlin 1934.
* *[https://nbn-resolving.de/urn:nbn:de:101:1-2013091827999 Die israelitische Bevölkerung der deutschen Städte. VI Varia. Erstes Heft: Aus Württemberg. Hall, Reutlingen 1349 – Ulm 1499 – Reutlingen 1499 – Reutlingen 1495, 1516]*. Berlin 1936.
* *[https://nbn-resolving.de/urn:nbn:de:101:1-201311307726 Aus dem Berliner Jüdischen Museum. Palästinensische Altertümer, Münzen, Medaillen, Siegel, Ringe und Kultusgeräte. Mitteilungen]*. Berlin 1937.
* steinheim-institut.de


## לקריאה נוספת
* אליהו יוחנן גוראריה, **חקרי מנהגים**, מנהגי ברלין, חולון תשס"ז, עמ' 25.

*Moritz Stern : **Geschichte der Alten Synagoge zu Berlin**, Teetz, 2007, pg. 13-15.


## הערות שוליים

קטגוריה:היסטוריונים גרמנים
קטגוריה:בוגרי אוניברסיטת ברלין
קטגוריה:ספרנים ומידענים יהודים
קטגוריה:ספרנים ומידענים גרמנים
קטגוריה:גרמנים שנולדו ב-1864
קטגוריה:גרמנים שנפטרו ב-1939
Weekends with Adele Live in Las Vegas

***Weekends with Adele Live in Las Vegas*** הוא אלבום ההופעה הראשון של הזמרת-יוצרת הבריטית אדל. האלבום יצא לאור בפברואר 2025, בהוצאת חברות התקליטים קולומביה רקורדס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אדל
קטגוריה:אלבומים באנגלית
קטגוריה:אלבומי חברת קולומביה רקורדס
ממאדי דומבויה

**ממאדי בומבויה** (בצרפתית:**Mamadi Doumbouya**, נולד ב-4 במרץ 1980) הוא איש צבא ופוליטיקאי מגינאה, החל מ-17 בספטמבר 2021 נשיא רפובליקת גינאה. עלה לשלטון בהפיכה צבאית ב-5 בספטמבר.

## קורות חיים
ממאדי דומבויה נולד ב-1980 בבננקורדה, באזור קאנקאן במשפחה של בני מלינקה- קריפאלה דומבויה ואשתו, האג'ה מנדיולה סילה. (Sylla). גדל בדת האסלאם. 

הוא למד בבית ספר יסודי דראמה אומאר בקאנקאן. 

דומבויה התגייס בתחילת ברכו ללגיון הזרים הצרפתי למד עם תעודה צרפתית בבית הספר למלחמה השוכן בבניין האקול מיליטר בפריז וסיים תואר שני בביטחון באוניברסיטת פריז-פנתאון-אסאס. כמו כן הוא בעל תעודץ האקדמיה הצבאית בסומור במסגרת שיתוף הפעולה בין צרפת למדינות אפריקאיות בתחום החינוך הצבאי. בהמשך עבר השתלמויות צבאיות בסנגל, גבון וישראל. השתתף במשימות ומבצעים בבית הספר למלחמה בצרפת, באפגניסטן, בחוף השנהב, ג'יבוטי, ברפובליקת מרכז אפריקה בישראל, בקפריסין ובממלכה המאוחדת. 

ב-2018 התמנה כמפקד קבוצת הכוחות המיוחדים למאבק בטרור שנוסדה על ידי הנשיא אלפה קונדה וב-2020 הועלה לדרגת קולונל. 
בפברואר 2019 השתתף במבצע הצבאי פלינטלוק שנועד לאליטה הצבאית האפריקאית. 

בספטמבר 2021 הוביל הפיכה צבאית נגד הנשיא אלפה קונדה והפך לנשיא הוועד הלאומי להתלכדות למען הפיתוח CNRD ונשיא זמני של המדינה.

עם אסימי גואיטה ממאלי כלוטננט קולונל ייצג דומבויה את ארצו בתמרונים באורגנו בואגאדוגו על ידי צבא ארצות הברית. 

במהלך שנת 2021 ניסה לרכך את התלות של הכוחות המיוחדים במשרד הביטחון הלאומי ועורר חוסר אמון מצד השלטון. נשמעו שמועות על אפשרות כי ייעצר.

אחרי כיבוש השלטון ב-24 בינואר 2024 עלה לדרגת גנרל. במקומו בראש הכוחות המיוחדים מונה הקולונל מוכטר קאבה.

בהמשך הוא מינה את בה אורי לראש הממשלה.

## חיים אישיים
ממאדי דומבויה נשוי ללוריאן ללבית דארבו, צרפתייה, שוטרת (ביתר דיוק תת-ז'נדארמית)  במקצועה. לזוג חמישה ילדים.

## קישורים חיצוניים

## הערות שוליים

קטגוריה:אנשי צבא
קטגוריה:בוגרי אוניברסיטת פריז
קטגוריה:פוליטיקאים גינאים
קטגוריה:גינאה
לא רעים בכלל 2

**לא רעים בכלל 2** (באנגלית: **The Bad Guys 2**, בתרגום חופשי: **החבר'ה הרעים 2**) הוא סרט שוד מונפש, אשר יצא לאקרנים בשנת 2025, המבוסס על סדרת ספרים בעלת אותו שם מאת אארון בליבי. את הסרט מפיקה דרימוורקס הנפשה ומפיצה סרטי יוניברסל. זהו המשכון לסרט "לא רעים בכלל" משנת 2022 והסרט השני בזיכיון בעל אותו שם. את הסרט ביים פייר פריפל בבימוי משותף עם ג'יי פי סאנס. בסרט מככבים קולותיהם של סם רוקוול, מארק מרון, קרייג רובינסון, אנתוני ראמוס, אקוופינה, זאזי ביטס, ריצ'רד איואדי, לילי סינג ואלכס בורסטיין אשר חוזרים על תפקידיהם מהסרט הראשון, עם דניאל ברוקס, מריה בקלובה ונטשה ליון אשר מצטרפות לצוות המדבבים.

פריפל הצהיר שהוא ישמח לעשות המשכון לסרט "לא רעים בכלל" במרץ 2022, לפני יציאת הסרט הראשון. שנתיים לאחר מכן, חברת דרימוורקס הנפשה הכריזה על סרט המשך, כאשר פריפל וצוות המדבבים יחזרו, בעוד סאנס ישמש כבמאי שותף. ליון הצטרפה לצוות ביולי 2024, כאשר מעורבותם של ברוקס ובקלובה הוכרזה בנובמבר. דניאל פמברטון ילחין את הפרטיטורה, חוזר מהסרט הקודם.

הסרט יצא לאקרנים ב-31 ביולי 2025 בבתי הקולנוע בישראל וב-1 באוגוסט 2025 בבתי הקולנוע בארצות הברית.

## תקציר העלילה
חמש שנים לאחר אירועי הסרט הראשון, החבר'ה הרעים נאבקים למצוא אמון וקבלה בחייהם החדשים בתור החבר'ה טובים, כאשר הם עוזבים את הפרישה ונאלצים לעשות "עבודה אחרונה" על ידי חוליית נשים פושעות בשם החבר'ה הרעות.

## מדבבים

## הפקה
### פיתוח
במרץ 2022, חודש לפני שהסרט *[[לא רעים בכלל]]* יצא לאקרנים, הבמאי פייר פריפל אמר שהוא ישמח לעשות סרט המשך. ב-26 במרץ 2024, אושר התכנון לסרט המשך בהפקת דרימוורקס הנפשה, שאותו פריפל חזר לביים בשיתוף עם ג'יי פי סאנס, ששימש כראש הנפשת הדמויות בסרט הקודם. סם רוקוול, מארק מרון, אקוופינה, קרייג רובינסון, אנתוני ראמוס, ריצ'רד איואדי, זאזי ביטס, אלכס בורסטיין ולילי סינג כולם חוזרים על תפקידיהם מהסרט הקודם. גם דניאל פמברטון חוזר להלחין את הפרטיטורה.  ב-13 ביולי 2024, הוכרז כי נטשה ליון לוהקה לסרט ההמשך.  דניאל ברוקס ומריה בקלובה לוהקו לסרט ההמשך בנובמבר.

### הנפשה
ב-6 באוקטובר 2023, הסרט שלא הוכרז אז נחשף שיונפש על ידי חברתSony Pictures Imageworks . Imageworks תפעל כסטודיו שותף עם דרימוורקס תוך שימוש ב"מודל ייצור מעורב". ההפקה המוקדמת תתבצע בתוך הבית בדרימוורקס יחד עם כ-50% מבניית הנכסים ושעה אחת של הפקה, בעוד ש-Imageworks תטפל ב-50% הנוספים מבניית הנכסים ו-20 דקות של ייצור צילומים. 

## שיווק
הטריילר הראשון של הסרט התפרסם ב-21 בנובמבר 2024. 

## הפצה
הסרט  כבר יצא ב-1 באוגוסט 2025.

כחלק מהעסקה ארוכת הטווח של יוניברסל עם נטפליקס, הסרט ישודר ב־Peacock במשך ארבעת החודשים הראשונים של חלון הטלוויזיה בתשלום, לפני שיעבור לנטפליקס ב-10 הבאים, ויחזור ל-Peacock בארבעה הנותרים.  

## פרסים ומועמדויות

## קישורים חיצוניים

* 

## הערות שוליים

קטגוריה:דרימוורקס הנפשה: סרטים
קטגוריה:סרטי אנימציה של אולפני יוניברסל
קטגוריה:סרטי אנימציה על ציפורים
קטגוריה:סרטי המשך אמריקאיים
קטגוריה:סרטי 2025
קטגוריה:סרטי אולפני יוניברסל
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי העוסקים במעשי שוד
דונה פלור ושני בעליה (רומן)

**דונה פלור ושני בעליה** (בפורטוגזית: Dona Flor e Seus Dois Maridos) הוא רומן מאת הסופר הברזילאי ז'ורז' אמאדו, שפורסם בשנת 1966. הוא תורגם לאנגלית על ידי הארייט דה אוניס ב-1969 ותורגם לעברית על ידי מרים טבעון בשנת 1982. הרומן עובד לראשונה לסרט בשנת 1976 בשם "דונה פלור נשואה לשניים".

## עלילה
הרומן מתרחש בסלבדור, בירת באהיה אשר בברזיל, ונפתח עם מותו הפתאומי של ואדיניו, בעלה של דונה פלור. ואדיניו מתמוטט בעיצומן של חגיגות הקרנבל הברזילאי, בעודו רוקד סמבה ברחובות העיר. מותו מפתיע את כל החוגגים, המכירים את ואדיניו כצעיר הולל המבלה את כל חייו בהימורים, מסיבות ושתייה. הלילות הסוערים שבהם נהג לבלות בעיר בחגיגות ובמזמוטים זכו להסכמה-שבשתיקה על ידי רעייתו העדינה והצנועה דונה פלור, שהיא בשלנית מחוננת וכן הבעלים של בית ספר לבישול. אך לילות ההוללות וכן בזבזנותו המתמדת של ואדיניו היו עבורה מקור מתמיד לדאגות ולנדודי שינה. נשות העיירה חושבות לתומן כי מותו המפתיע הוא מפנה לטובה עבור דונה פלור. אך למעשה, גם לאחר מותו של ואדיניו, הוא נותר אהבת חייה, וגעגועיה כלפיו מתעצמים והולכים. היא כמהה לפתייניות שלו, לאישיותו התוססת והכובשת, ולאהבתו העדינה כלפיה. היעדרו גרוע בהרבה מהלילות הארוכים בהם הייתה ממתינה לו עד שיחזור הביתה עם שחר מהילוליו.

לאחר תקופה נאותה של אבל, מופיע מחזר חדש בחייה של דונה פלור: הרוקח המקומי, ד"ר תיאודורו. בניגוד מוחלט לוואדיניו, תיאודורו הוא גבר נכבד ומכובד בקהילה, וכל אישיותו מסמלת יציבות, אדיבות, התחשבות והדרת כבוד. דונה פלור נעתרת להצעת הנישואין שלו. בליל כלולותיהם מגלה דונה פלור, להוותה, כי בעלה החדש חסר את החושניות הנלהבת של ואדיניו. היא מנסה להתנחם בכך שהוא מספק עבורה חיים יציבים וחפים מדאגות. ועדיין, געגועיה של דונה פלור לוואדיניו מאכלים את לילותיה.

ביום השנה הראשון לנישואיה, באורח נס, ואדיניו חוזר. לכאורה הוא רק רוח רפאים, אך גם עתה הוא עודנו חיוני ביותר, ולא איבד כלל מיכולותיו הישנות. הפעילויות שלו חוזרות ומחוללות מהומה בכל מקום, החל ממיטת הנישואים של דונה פלור וכלה במאורות הלילה החשוכות של באהייה. דונה פלור נקרעת בין משיכתה לרוח הרפאים של ואדיניו הפרוע לבין מעמדה כאשתו הנאמנה של תיאודורו המיושב בדעתו, אשר אינו מעלה בדעתו מאום מההתרחשויות הללו.

## קישורים חיצוניים
* 

## הערות שוליים

קטגוריה:רומנים (סוגה ספרותית)
מוניר שיבלי

**מוניר שיבלי** (בערבית: **منير شبلي**, בתעתיק מדויק: **מניר שבלי**; נולד ב-17 בינואר 1966) הוא פוליטיקאי בדואי-ישראלי שכיהן כראש המועצה המקומית שבלי - אום אל-גנם.

## ביוגרפיה
נולד לעארף וסארה וגדל בשבלי. הבכור מבין חמישה אחים וארבע אחיות. למד בבית ספר יסודי "שבלי" ותיכון דבוריה.

לאחר התיכון למד לתואר ראשון בהנדסה אזרחית בטכניון וסיים בשנת 1992.

לאחר מכן עבד כמהנדס ראשי במספר חברות. בשנת 1997 הקים את חברת דאמו הנדסה אזרחית בע"מ.

בשנים 2000–2004 שימש חבר מועצה שבלי - אום אל-גנם וכיו"ר ועדת ביקורת.

בשנת 2006 התגייס לצה"ל למסלול מקוצר ביחידת הגששים באוגדת עזה. משמש כקצין במילואים בקצין העיר בצפון.

בבחירות לרשויות המקומיות ב-2008 התמודד לראשות המועצה מול מוחמד סעאידה, עבד אלסלאם אסעד, נסאר שיבלי ונעים שיבלי.
בסיבוב הראשון של הבחירות זכה שיבלי ל-29.46% מהקולות ועלה לסיבוב השני מול נעים שיבלי שזכה ל-33.46% מהקולות. בסיבוב זה ניצח עם 53.11% מהקולות לעומת 46.89% לנעים שיבלי.

בבחירות לרשויות המקומיות ב-2013 התמודד לראשות המועצה מול ראפע סעאידה, עדנאן מוקטרן, עבד אלסלאם אסעד ונעים שיבלי. אך הפסיד לנעים שיבלי לאחר שקיבל 27.38% לעומת 47.16% לאחרון.

בבחירות לרשויות המקומיות ב-2018 התמודד לראשות המועצה מול עדנאן סעאידה, נעים שבלי, וחאתם שיבלי. בסיבוב הראשון של הבחירות זכה ל-36.08% ועלה לסיבוב השני מול נעים שיבלי שזכה ל-31.06% מהקולות.
בסיבוב זה גבר עליו עם 51.28% מהקולות לעומת 48.72% לנעים שיבלי.

בשנת 2018 השלים לימודי תואר ראשון במשפטים מהקריה האקדמית אונו. בספטמבר 2024 הוסמך כעורך דין.

בבחירות לרשויות המקומיות ב-2024 התמודד לקדנציה נוספת מול חאתם שיבלי וסברי טליעאה, והפסיד לאחר שקיבל 28.89% מהקולות לעומת 64.96% לחאתם שיבלי.

הוא נשוי לרים ואב לארבעה. מתגורר בשבלי.

## קישורים חיצוניים

* 
* 
* 

## הערות שוליים

קטגוריה:בדואים ישראלים
קטגוריה:ראשי מועצת שבלי - אום אל-גנם
קטגוריה:בוגרי הטכניון - מכון טכנולוגי לישראל
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1966
HTPB

ממוזער|דוגמה למבנה HTPB
**HTPB** (ראשי תיבות של: **Hydroxyl-terminated polybutadiene**, בתרגום חופשי: "רבי-בוטאדיאן שמסתיימים בהידרוקסיל") היא מולקולת אוליגומר מסוג בוטאדיאן המסתיימת בכל קצה עם קבוצה פונקציונלית מסוג הידרוקסיל (OH). החומר מגיב עם איזוציאנאטים ליצירת פולימרים מסוג פוליאוריטן.

HTPB הוא נוזל שקוף בעל צבע דומה לנייר שעווה וצמיגות דומה לסירופ תירס. המאפיינים שלו משתנים כי HTPB הוא תערובת ולא תרכובת טהורה, והוא מיוצר כדי לעמוד בדרישות הספציפיות של הלקוחות. דוגמה ל-HTPB טיפוסי הוא R-45HTLO. מוצר זה מורכב מיחידות אוליגומריות המכילות בדרך כלל 40-50 מולקולות בוטאדיאן מחוברות זו לזו, כאשר כל קצה של השרשרת מסתיים בקבוצת הידרוקסיל [OH]:
מרכז|600x600 פיקסלים
ל-R-45HTLO יש פונקציונליות כימית של 2.4-2.6, כלומר יש (בערך) קבוצת הידרוקסיל אחת נוספת הממוקמת לאורך השרשרת לכל שתי יחידות אוליגומריות. תכונה זו מספקת קישור חזק עבור מוצר חזק יותר. HTPB נרפא כימית בדרך כלל על ידי תגובת הוספה עם תרכובות די-או פולי- איזוציאנט.

## שימושים
### ייצור חומרים
ניתן להנדס פוליאוריטן שהוכן מ-HTPB עבור תכונות פיזיקליות ספציפיות; פוליאוריטן עשוי להיות אלסטי מאוד או קשיח ונוקשה. חלק מהמוצרים כוללים: לוחות בידוד קצף קשיח; גלגלים וצמיגים אלסטומריים עמידים (המשמשים לרכבות הרים, מדרגות נעות, סקייטבורד וכו'); תותבי מתלים לרכב; תרכובות עציצים חשמליות; דבקים בעלי ביצועים גבוהים; ציפויי משטחים וחומרי איטום משטחים; בדים סינתטיים (למשל, ספנדקס); תשתית שטיח ; חלקי פלסטיק קשיחים (למשל, עבור מכשירים אלקטרוניים).

### הנעה רקטית
יישום חשוב של HTPB הוא עבור דלק רקטי מוצק. הוא קושר את חומר החמצון, הדלק ומרכיבים אחרים למסה מוצקה אך אלסטית ברוב מערכות ההנעה המרוכבות. הפוליאוריטן הנרפא משמש כדלק בתערובות כאלה. לדוגמה, HTPB משמש בכל 3 או 4 השלבים של רכבי השיגור היפניים M-5 וב-1/3 שלבים של כלי השיגור הודי PSLV. סוכנות החלל היפנית מתארת את חומר ההנעה כ-"HTPB/AP/Al=12/68/20", כלומר, בפרופורציה לפי מסה, HTPB בתוספת 12% מרפא (חומר מקשר ודלק), אמוניום פרכלורט 68% (מחמצן) ואבקת אלומיניום 20% (דֶלֶק).

חומרי הנעה דומים, המכונה לעיתים קרובות APCP  משמשים ברקטות מדגמים גדולים יותר. תערובת הנעה טיפוסית של APCP מייצרת פי 2-3 מהמתקף הסגולי של חומר ההנעה אבק שריפה המשמש ברוב מנועי הטילים הקטנים יותר.

HTPB משמש גם כדלק רקטי היברידי. עם N 2 O (תחמוצת חנקן, או "גז צחוק") בתור המחמצן, הוא משמש להנעת מנוע הטילים ההיברידי SpaceShipTwo שפותח על ידי SpaceDev.

## ראו גם
* אמוניום פרכלורט

## קישורים חיצוניים

## הערות שוליים

קטגוריה:תרכובות
פרנסיס הנרי דורברידג'

ממוזער|טקסט=קברו של המחזאי והסופר הבריטי, פרנסיס הנרי דורברידג'|קברו של המחזאי והסופר הבריטי, פרנסיס הנרי דורברידג'
**פרנסיס הנרי דורברידג**' (25 בנובמבר 1912 – 10 באפריל 1998) היה מחזאי וסופר בריטי.

## ביוגרפיה

פרנסיס הנרי דורברידגי נולד בהאל, איסט רידינג של יורקשייר, והתחנך ב-Bradford Grammar School, שם עודד אותו לכתוב המורה שלו. לאחר שסיים את לימודיו באוניברסיטת ברמינגהם ב-1933, עבד תקופה קצרה כפקיד בבורסה ובגיל 21 כתב ומכר תסכית כרדיו הראשון ל-BBC.

דורברידג' יצר את דמותו של הבלש פול טמפל, פותר פשעים רבים בעולם הזוהר של מעמד הביניים הפנאי, בהתחלה ברדיו. בנוסף לסדרת פול טמפל, דורברידג' כתב תעלומות נוספות לרדיו ולטלוויזיה, שרבות מהן הופקו גם לטלוויזיה ורדיו הולנדית, גרמנית ואיטלקית.

### בטלוויזיה
את הקריירה בטלוויזיה החל דורברידג' בשנת 1959 בסדרת מתח בת שישה פרקים בשם **הצעיף**. ששודרה ביותר מ-15 מדינות. לאחר מכן, בתחילת שנות השישים בשנים שודרה סדרה בת 18 פרקים בשם **העולם של טים פרייזר.**
כמעט 80% מכלל צופי הטלוויזיה צפו בסדרה - בין השאר משום שבשנות השישים למדינות רבות באירופה הייתה תחנת טלוויזיה אחת בלבד.

**פול טמפל** - המנגינה המקורית של סדרות פול טמפל נלקחה משחרזדה מאת רימסקי-קורסקוב ובמשך השנים שינו אותה.
דורברידג' כתב 20 סדרות של פול טמפל לרדיו, ובשנות השישים ה-BBC איפשר לגופי שידור במדינות חבר העמים לשדר את התוכניות ששודרו במשך שנים רבות וחלקן אף תורגמו לעברית ושודרו ברדיו.

### בקולנוע
בין השנים 1948 - 1952 הופקו מספר ארבעה סרטי פול טמפל בכיכובם של השחקנים אנתוני הולמה  וג'ון בנטלי .

## בספרות ותיאטרון
לדורברידג' הייתה גם קריירה מצליחה ככותב לבמה עם שבעה מחזות, האחרון שבהם, נקמה מתוקה, נכתב ב-1991. הוא גם כתב 43 רומנים, שרבים מהם עובדו מהתסריטים שלו, לפעמים בעזרת אחרים. מרבית הספרים היו מבוססים על סדרות פול טמפל ברדיו ובטלוויזיה. בנוסף כתב 19 ספרי מתח עם בלשים בשמות שונים. שהופקו לתיאטרון.

## קישורים חיצוניים

* https://www.imdb.com/name/nm0243963/
* https://web.archive.org/web/20021016184831/http://www.geocities.com/gregorym101/Temple1.html

## הערות שוליים

קטגוריה:סופרים בריטים
קטגוריה:מחזאים בריטים
קטגוריה:בוגרי אוניברסיטת ברמינגהאם
קטגוריה:בריטים שנולדו ב-1912
קטגוריה:בריטים שנפטרו ב-1998
רשימת קונסולות המשחקים הנמכרות ביותר

[ממוזער| [פלייסטיישן 2 של סוני היא מערכת המשחקים הנמכרת ביותר בסך הכל עם למעלה מ-160 מיליון יחידות ברחבי העולם.]]
קונסולת משחקי וידאו היא מכשיר מחשוב סטנדרטי המותאם למשחקי וידאו. הגודל הקומפקטי של קונסולות משחקי וידאו מאפשר להשתמש בהן בקלות במגוון מקומות, מה שהופך אותן לניידות. קונסולות משחקי וידאו עשויות להשתמש בהתקן אחסון נתונים אחד או יותר, כגון כונני דיסקים קשיחים, דיסקים אופטיים וכרטיסי זיכרון עבור תוכן שהורד.

קונסולת משחקי וידאו ביתית דורשת צג מחשב או טלוויזיה. בקרים כף יד משמשים בדרך כלל כהתקני קלט. המהנדס ראלף ה. בר מחברת סאנדר אסוסיאיטס יחד עם עובדי החברה ביל האריסון וביל רוסץ' נתנו רישיון לטכנולוגיית משחקי הטלוויזיה שלהם ליצרנית הטלוויזיה Magnavox . זה הביא לשחרור 1972 של Magnavox Odyssey - קונסולת משחקי הווידאו הראשונה הזמינה מסחרית.
ממוזער| קו המוצרים של Nintendo DS הם קונסולות כף היד הנמכרות ביותר, הנמכרות ב-154.02 מיליון יחידות ברחבי העולם. רוב המכירות הגיעו מה- DS Lite ב-93.86 מיליון יחידות.

## קונסולות המשחק הנמכרות ביותר
הטבלה הבאה מכילה קונסולות משחקי וידאו שמכרו לפחות מיליון יחידות ברחבי העולם, דרך צרכנים או בתוך ערוצי קמעונאות. כל קונסולה כוללת מכירות מכל איטרציה אלא אם צוין אחרת. השנים מתאימות למועד שבו שווקה הקונסולה לראשונה (לא כולל שוקי בדיקה).
[ממוזער| הקונסולה הביתית הפופולרית הראשונה, [אטארי 2600|Atari 2600 (בתמונה גרסת 1980), שוחררה בשנת 1977. ]]

## הערות שוליים

קטגוריה:רשימות רבי-מכר
טים אלכסנדר

**טימותי ווין אלכסנדר** (נולד ב-10 באפריל 1965), המוכר בכינויו "הרב" (באנגלית: Herb), הוא מוזיקאי אמריקאי לשעבר הידוע בעיקר בתור מתופף להקת הרוק פריימוס. הוא זכה לכינוי "הרב" מחבריו ללהקה לאחר שנשא פאוץ' מלא בעשבי תיבול (באנגלית: Herbs) אותם היה מחלק.

## ביוגרפיה
אלכסנדר הצטרף לפריימוס יחד עם לארי לאלונד בשנת 1988, וניגן עם הלהקה עד שנת 1996. אלכסנדר ניגן ברוב האלבומים של פריימוס, כולל כמה מהאלבומים הידועים ביותר של הלהקה כמו *Frizzle Fry* (1990), *Sailing the Seas of Cheese* (1991), *Pork Soda* (1993) ו- *Tales from the Punchbowl* (1995).

לאחר עזיבתו של אלכסנדר את פריימוס בשנת 1996, הוא הקים להקה משלו בשם Laundry, שהפיצה את תקליטיה בלייבל Prawn Song Records של לס קלייפול. הלהקה הוציאה שני אלבומים.

אלכסנדר שב לנגן עם פריימוס בשנת 2003, אך עזב שוב בשנת 2010. לבסוף, שב בשלישית בשנת 2013.

אלכסנדר הודיע על עזיבתו את הלהקה בפעם השלישית וכן פרישה מנגינה באוקטובר 2024. לפיו, הסיבה לפרישה נובעת מבעיות בריאות מתמשכות ורצונו להיות קרוב יותר למשפחתו.

## קישורים חיצוניים

* 

## הערות שוליים

קטגוריה:מתופפים אמריקאים
קטגוריה:מוזיקאים אמריקאים
קטגוריה:אמריקאים ילידי קרוליינה הצפונית
קטגוריה:אמריקאים שנולדו ב-1965
וואן פיס סרט: זי

**וואן פיס סרט: זי** (ביפנית: **ワンピース フィルム ゼット**) הוא סרט אקשן-הרפתקאות-פנטזיה בסגנון אנימה משנת 2012, אשר מבוסס על סדרת המאנגה והאנימה הפופולרית של אייצ'ירו אודה "וואן פיס". הסרט בוים על ידי טאטסויה נגאמינה והופק על ידי טואי אנימציה. זהו הסרט העלילתי ה-12 בסדרת סרטי וואן פיס.

הקרנת הבכורה של הסרט התקיימה ביפן ב-15 בדצמבר 2012.

גרסה מדובבת יצאה במקור ל-DVD ולבלו-ריי באמריקה הצפונית ב-30 בספטמבר 2014.

הסרט זכה להצלחה מסחרית וגרף מעל ל-6.87 מיליארד ין ביפן ומעל ל-85 מיליון דולרים ברחבי העולם.

## תקציר העלילה
אירועי הסרט מתרחשים לקראת סוף העונה ה-15 של סדרת האנימה וואן פיס במהלך הארק "ארק האמביציה של זי" אשר משמש כפרולוג לסרט.

צוות שודדי כובעי הקש מתעמתים הפעם עם אויב רב עוצמה בשם זפיר, המכונה גם "זי", אדמירל לשעבר במארינס שהפך למנהיג של הארגון המיליטנטי ניאו מארינס. התוכנית האולטימטיבית של זפיר היא להשתמש בנשק רב עוצמה על מנת לגרום באמצעותו להתפרצויות געשיות קטסטרופליות ובאופן זה להרוס את כל אזור העולם החדש ובכך לסיים את עידן הפיראטים.

צוות שודדי כובע הקש מחליט לסכל את תוכניתו של זפיר. לאחר קרבות אינטנסיביים עם ארגון הניאו מארינס לבסוף לופי נלחם בהמשך בזפיר בדו-קרב אשר בסופו לופי מצליח להביס את זפיר. בסוף הסרט צוות כובעי הקש מפליג הלאה לעבר ההרפתקה הבאה שלהם.

## מדבבים

## הפקה
פסקול הסרט, הולחן על ידי יאסוטאקה נאקאטה. האלבום, אשר מכיל 30 רצועות, יצא לשווקים ב-12 בדצמבר 2012.

שני שירי הנושא של הסרט הם גרסאות כיסוי לשירים "How You Remind Me" של להקת ניקלבק ו-"Bad Reputation" של ג'ואן ג'ט, אשר בוצעו על ידי הזמרת הקנדית אבריל לאבין.

## קישורים חיצוניים

## הערות שוליים

קטגוריה:טואי אנימציה: סרטים
קטגוריה:סרטי 2012
קטגוריה:סרטי אנימה מ-2012
קטגוריה:סרטי אנימה
קטגוריה:וואן פיס: סרטים
הסכם הפיוס הפנים פלסטיני (2017)

**הסכם פת"ח-חמאס לשנת 2017** הוא הסכם פיוס פנים פלסטיני בין פת"ח לחמאס שנחתם ב-12 באוקטובר 2017. ההסכם נערך בתיווך מצרים, ונחתם בקהיר. ההסכם נחתם על ידי מנהיג משלחת הפת"ח עזאם אל-אחמד וסגן ראש הלשכה המדינית של חמאס, סלאח אל-ערורי.

לקראת ההסכם, הודיעה חמאס ב-17 בספטמבר 2017 כי היא מפזרת את הוועדה המנהלית העליונה שלה בתגובה למאמצי מצרים כחלק מתהליך הפיוס של פת"ח-חמאס. בדצמבר 2017, מנהיג חמאס בעזה יחיא סנואר אף הודיע כי הוא מוכן לוותר על השליטה האזרחית בעזה לטובת פת"ח.

חמאס הייתה אמורה להעביר את השליטה בעזה עד 1 בדצמבר 2017, אך גם חמאס וגם פת"ח ביקשו ממצרים לדחות את ההשתלטות ל-10 בדצמבר.

הצדדים לא הצליחו ליישם את העסקה בסופו של דבר, תוך ויכוח על פרשנות פרטיה ופספוס מועדים שקבעה. עיקר המחלוקת בין חמאס לפת"ח היה החזקת הנשק אצל קבוצות הטרור בעזה. חמאס הודיעה כי לא תקבל אף קבוצה שעבורה תידרש לוותר על נשקה. בינתיים, נשיא הרש"פ ויו"ר הפתח, אבו מאזן, אמר כי יסכים רק לתרחיש שבו כוחות הביטחון של הרשות שולטים בכל כלי הנשק בעזה.

בתחילת מרץ 2018, משלחת ביטחונית מצרית הייתה אמורה להגיע לעזה כדי לעקוב אחר מאמצי הפיוס שנתקעו.

## פרטים
בהסכם נקבע כי חמאס מעניק לפת"ח שליטה אזרחית מלאה ברצועת עזה, ובתמורה יש להקל על המצור הכלכלי על עזה.

ההסכם התפתח משום שבחודשים האחרונים שלפניו הופעל על חמאס לחץ כבד מצד הרשות הלאומית הפלסטינית. אמצעי הענישה כללו קיצוץ בשכרם של עובדי הרשות הפלסטינית המתגוררים בעזה וצמצום אספקת החשמל לרצועת עזה, שכבר סבלה ממשבר חשמל.

ההסכם קובע כי בחירות למועצה המחוקקת, לנשיאות ולמועצה הארצית צריכות להתנהל תוך שנה מיום חתימתו. ההסכם אמור היה להביא גם את חמאס וגם את פת"ח להקים ממשלת ביניים לפני הבחירות.

על פי ההסכם 3,000 שוטרים של הרשות הפלסטינית יוצבו ברצועת עזה. ראש משלחת הרשות הפלסטינית עזאם אל-אחמד אמר כי מעבר הגבול ברפיח בין מצרים לעזה יופעל על ידי השומרים הנשיאותיים של נשיא הרשות הפלסטינית אבו מאזן עד 1 בנובמבר 2017.

## ראו גם
* תהליך הפיוס הפנים פלסטיני (2005 ואילך)
* הסכם מכה (2007)

## הערות שוליים

קטגוריה:הרשות הפלסטינית: פוליטיקה
קטגוריה:חמאס
קטגוריה:רצועת עזה: היסטוריה
קטגוריה:2017 בפוליטיקה
קטגוריה:2017 באסיה
וואן פיס: עולם חזק

**וואן פיס: עולם חזק** (ביפנית: **ワンピース フィルム ゼット**) הוא סרט אקשן-הרפתקאות-פנטזיה בסגנון אנימה משנת 2009, אשר מבוסס על סדרת המאנגה והאנימה הפופולרית של אייצ'ירו אודה "וואן פיס". הסרט בוים על ידי מוניהיסה סאקאי והופק על ידי טואי אנימציה. זהו הסרט העלילתי העשירי בסדרת סרטי וואן פיס.

הקרנת הבכורה של הסרט התקיימה ביפן ב-12 בדצמבר 2009. גרסה של הסרט עם דיבוב לאנגלית יצאה במקור ל-DVD ולבלו-ריי באמריקה הצפונית ב-19 בנובמבר 2013.

הסרט זכה להצלחה מסחרית וגרף מעל ל-4.8 מיליארד ין ביפן ומעל ל-61.2 מיליון דולרים ברחבי העולם.

## תקציר העלילה
צוות שודדי כובעי הקש נתקלים בפיראט המרושע שיקי אשר נמלט מהכלא באימפל דאון. שיקי, אשר מעוניין לשלוט באזור איסט בלו, חוטף בהמשך את נאמי, הנווטת של צוות שודדי כובעי הקש, ומאלץ אותה להצטרף לצוות שלו בשל כישוריה הקרטוגרפיים והמטאורולוגיים יוצאי הדופן. בעקבות כך לופי וצוות שודדי כובעי הקש חייבים לסכל את תוכניתו של שיקי, להציל את נאמי ולהביס את שיקי.

## מדבבים

## הפקה
אודה פיקח באופן אישי על הפקת הסרט, כתב את התסריט של הסרט, ויצר עבור הסרט מעל ל-120 עמודים של עם סקיצות שונות.

הבמאי של הסרט היה מוניהיסה סאקאי, אשר היה בעבר גם הבמאי של סדרת הטלוויזיה האנימה וואן פיס.

להקת הרוק היפנית Mr. Children ביצעה את שיר הנושא של הסרט, "Fanfare".

## קישורים חיצוניים
* האתר הרשמי של טואי אנימציה (ביפנית)

## הערות שוליים

קטגוריה:טואי אנימציה: סרטים
קטגוריה:סרטי אנימה מ-2009
קטגוריה:סרטי 2009
קטגוריה:סרטי אנימה
קטגוריה:וואן פיס: סרטים
ויליאם רנשו

**ויליאם רנשו** (באנגלית: **William Renshaw**;  3 בינואר 1861 – 12 באוגוסט 1904) היה טניסאי בריטי. הוא זכה 7 פעמים תחרות הגברים באליפות וימבלדון (שיא זה נשבר רק בשנת 2017 על ידי רוג'ר פדרר) מהם 6 פעמים ברציפות.

## ביוגרפיה
ויליאם רנשו נולד במנצ'סטר בשנת 1861. היה לו אח תואם שגם גדל לטניסאי בולט. אביו נפטר מספר חודשים לפני לידתם אך השאיר למשפחה הון שאפשר לבניו לעסוק בטניס ולא לדאוג לפרנסה.

בשנים 1872–1874 אחים למדו בקולג' והחלו לשחק טניס.

בשנת 1880 האחים שיחקו לראשונה באליפות וימבלדון, אך ויליאם הפסיד בסיבוב השלישי. באותה שנה הוא ניצח באליפות אירלנד.

בשנת 1881 ויליאם רנשו ניצח באליפות וימבלדון ובכך פתח רצף של 6 ניצחונות. בשנים 1882, 1883 ו-1889 ויליאם ניצח בגמר את אחיו ארנסט. בנוסף לכך אחים ניצחו בתחרות זוגות 5 פעמים.

בשנת 1893 האחים השתתפו באליפות וימבלדון בפעם האחרונה. הם היו צריכים להיפגש כבר בסיבוב הראשון וויליאם החליט לא לעלות למשחק לטובת אחיו.

ויליאם רנשו נפטר ממחלה בשנת 1904.
## הישגים
### זכיות ב[[אליפות וימבלדון]] - תחרות יחידים

## קישורים חיצוניים

* 
* ביוגרפיה באוקספורד אינדקס
* תיאור הקריירה
* 

קטגוריה:טניסאים בריטים
קטגוריה:טניסאים זוכי אליפות וימבלדון
קטגוריה:בריטים שנולדו ב-1861
קטגוריה:בריטים שנפטרו ב-1904
ארקוס דוראדוס

**ארקוס דוראדוס** (באנגלית: **Golden Arches**; בספרדית: **Arcos Dorados Holdings**) היא חברה המחזיקה בזיכיון הבלעדי להפעלת מסעדות מקדונלד'ס ברחבי אמריקה הלטינית והקריביים.

החברה נחשבת לזכיינית מקדונלד'ס הגדולה בעולם, מפעילה מסעדות ב-20 מדיניות באמריקה הלטינית והאיים הקריבים ומספקת שירות לכ-4.3 מיליון לקוחות ביום.

נכון לשנת 2021 מעסיקה החברה כ-81,250 עובדים ובעלת כ-4500 סניפים בברזיל, ארגנטינה, מקסיקו, צ'ילה, קולומביה, קוסטה ריקה, קוראסאו, אקוודור, גיאנה הצרפתית, גוואדלופ, מרטיניק פוארטו ריקו ועוד.

פעילות החברה בברזיל מהווה את השוק הגדול ביותר של החברה, עם יותר מ-40% מההכנסות.

מטה החברה הראשי נמצא בעיר מונטווידאו, אורוגוואי.

## היסטוריה
החברה הוקמה בשנת 2007, לאחר רכישת הזיכיונות של מקדונלד'ס באמריקה הלטינית על ידי קבוצת משקיעים שבראשה ווד סטאטון (Woods Staton). רכישה זו התבצעה כחלק מתהליך ארגון מחדש של רשת מקדונלד'ס העולמית, במטרה לשפר את הרווחיות ולהתאים את הפעילות לשוק המקומי.

בשנת 2011, החלה להיסחר בבורסה לניירות ערך בניו יורק, תחת השם ARCO.

בשנת 2012, דיווחה החברה על הכנסות של כ-3.8 מיליארד דולר וייצגה כ-5.6 אחוזים מסך כל המכירות של חברת מקדונלד'ס בעולם.

בשנת 2016, התובע הברזילאי מרקוס ז'וזה גומז קוריירה פתח בחקירה נגד החברה כדי לבדוק אם הפרה חוקי מס וחוקי זיכיון במדינה.

בשנת 2021, דיווחה החברה על הפעלת כ-298 סניפי McCafé במדינות אמריקה הלטינית.

בחודש נובמבר 2021, הגיעה החברה להסכם עם חברת יו. בי. קיו - צאלים לרכישת כ-18 אלף מגשים למסעדותיה בברזיל.

## תפריט
תפריטי ארקוס דוראדוס כוללים את פריטי הליבה הקלאסיים של מקדונלד'ס, כגון המבורגרים, צ'יפס, סלטים וכריכי עוף, לצד מנות ייחודיות המותאמות לטעם המקומי:
* **מקמולייטס (McMolletes)** – מנה ייחודית המוגשת במסעדות במקסיקו, המורכבת ממאפה שמעליו שעועית, גבינה ורוטב סלסה.
* **דולצ'ה דה לצ'ה (Dulce de Leche)** – קינוח ייחודי המוגש במסעדות בארגנטינה ואורוגוואי ומורכב מריבת חלב ומוגש לצד גלידה ועוגה.
* **פלאן (Flan)** – קרם קרמל המוגש כקינוח במסעדות החברה בפרו.
* **[[פאו דה קייז'ו]] (Pão de Queijo)** – לחמניות קטנות בטעם גבינה המוגשות במסעדות בברזיל.

## ראו גם
* Feastables
* מקדונלד'ס
* ברגר קינג
* מזון מהיר

## קישורים חיצוניים
* 

## הערות שוליים

קטגוריה:רשתות מזון מהיר
קטגוריה:מקדונלד'ס
השבעתו של ויליאם הווארד טאפט לנשיאות ארצות הברית

[ממוזער|266x266 פיקסלים|השבעתו של [ויליאם הווארד טאפט לנשיאות ארצות הברית, 4 במרץ 1909]]
**ה[[השבעת נשיא ארצות הברית|השבעה]] של [[ויליאם הווארד טאפט]] ל[[נשיא ארצות הברית]]** התקיימה בבניין הקפיטול בוושינגטון, ביום חמישי, 4 במרץ 1909. ההשבעה סימנה את תחילת כהונתו היחידה של ויליאם הווארד טאפט כנשיא ושל ג'יימס שרמן כסגן הנשיא. שבועת האמונים ניתנה לטאפט על ידי נשיא בית המשפט העליון של ארצות הברית מלוויל פולר.

שרמן מת 3 שנים ו-240 ימים לאחר שהושבע ומשרתו נותרה פנויה: הוא היה סגן הנשיא האחרון שעזב את תפקידו לתקופת כהונה לפני אשרור התיקון ה-25 לחוקת ארצות הברית ב-1967. נכון לשנת 2024, הוא גם סגן הנשיא האחרון שמת במהלך כהונתו.

ערב אותו היום נערך נשף חגיגי בבניין הפנסיון. זה היה נשף הפתיחה הרשמי האחרון עד 1949, שכן יורשו של טאפט כנשיא, וודרו וילסון, ביקש שהעיר וושינגטון לא תקיים אותו. מסורת זו חודשה בשנת 1949, לאחר השבעתו השנייה של הארי טרומן לנשיאות ארצות הברית.

## קישורים חיצוניים

## הערות שוליים

טאפט
קטגוריה:1909 בארצות הברית
קטגוריה:ויליאם הווארד טאפט
ויי יי

**ויי יי** (בסינית: **韦奕**; נולד ב-2 ביוני 1999 בינצ'נג שבמזרח סין), הוא שחמטאי סיני בדרגת רב-אמן שזכה בתואר זה בגיל 13.

## ביוגרפיה

ויי יי נולד בשנת 1999. בשנת 2007, בגיל 8 ויי יי השתתף באליפות סין לבוגרים וזכה בתיקו במשחק מול רב-אמן.

בשנת 2012 במהלך אליפות העולם לצעירים ויי יי זכה בנקודות ראשונות לקבלת תואר רב-אמן. התחרות הייתה פתוחה לשחמטאים עד גיל 20. בשנת 2013 במהלך השתתפות בתחרות ברייקיאביק הוא השלים את הדרישות לקבלת תואר רב-אמן ובמהלך התחרות ניצח את מקסים ושייה-לגראב. בסוף השנה הוא הגיע למד כושר של 2604 והיה הראשון שהגיע לרמה זו בגיל 14.

בשנת 2014 ויי יי היה חבר בנבחרת ארצו באולימפיאדת השחמט 2014 וזכה עם הנבחרת במדליית זהב.

באפריל 2015 הוא השתתף באליפות העולם לנבחרות וזכה במדליית זהב.

בשנת 2024, סיים לימודי תואר ראשון בכלכלה מאוניברסיטת צ'ינגחווה בבייג'ינג. 

בנובמבר 2025 הגיע למקום השני בגביע העולם בשחמט ובעקבות זה הוא ישתתף בתחרות המועמדים 2026.

## מבחר תחרויות בהן השתתף
* גביע העולם בשחמט 2015
* תחרות העל בבילבאו 2016
* תחרות העל טאטא סטיל: 2024, 2025
* תחרות העל בנורווגיה 2025

## ויי יי ב[[אולימפיאדת השחמט]]
בין השנים 2014 ל-2024 השתתף ויי יי ב-2 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים סינים
קטגוריה:שחמטאים שהשתתפו באולימפיאדת השחמט
קטגוריה:אלופי סין בשחמט
קטגוריה:בוגרי אוניברסיטת צ'ינגחווה
קטגוריה:סינים שנולדו ב-1999
מוייטה

**מוייטה** (בספרדית: **Mollete**) הוא לחם העשוי מקמח חיטה ונפוץ במטבח המקסיקני והספרדי.

למוייטה לרוב צורה עגולה והוא ידוע כלחם רך המוגש כארוחת בוקר במקסיקו וספרד.

ללחם גרסאות שונות ומלבד הגרסה הבסיסית, ישנן גרסאות נוספות בהן השכבה העליונה מכילה סלט, גבינה, חביתה, אבוקדו או שוקולד.

במקסיקו, המונח מתייחס למאכל כאל סוג של טורטיה המוגשת עם שעועית שחורה מרוסקת, גבינה מותכת ורוטב סלסה, גוואקמולי או בשר.

## ראו גם
* בייגלה
* דונאט
* בייגל ירושלמי
* קובריג

## קישורים חיצוניים

* מתכון להכנת מוייטה, באתר Allrecipes, 18 בנובמבר 2024

## הערות שוליים

קטגוריה:המטבח המקסיקני
קטגוריה:לחם
סולימאן טוקאן

**סולימאן עבד א-רזאק טוקאן** (בערבית: **سليمان عبد الرزاق طوقان**, תעתיק מדויק: סלימאן עבד אלרזאק טוקאן; 1893 – 14 ביולי 1958) היה פוליטיקאי פלסטיני־ירדני שכיהן כשר ההגנה וכשר המשפטים של ירדן וכראש עיריית שכם בתקופת המנדט הבריטי. נהרג בעיראק במהלך מהפכת 14 ביולי 1958.

## ביוגרפיה
טוקאן נולד ב־1893 (תקופת השלטון העות'מאני) בסלט, שבעבר הירדן המזרחי. הוא למד משפטים באיסטנבול.

בשנים 1920–1922 היה חבר המועצה הממשלתית המייעצת של המנדט הבריטי וועדות ממשלתיות אחרות, ונשא אות כבוד בריטי.

בינואר 1925 פוזרה עיריית שכם, וטוקאן נבחר לחבר במועצת העירייה החדשה. בפברואר 1925 מונה לראש עיריית שכם. טוקאן מונה שוב לראשות העירייה לאחר הבחירות לעירייה ב־1927 והבחירות ב־1934. בתקופה זו היה האיש הבולט במשפחת טוקאן.

טוקאן היה חבר ברוב הוועידות הערביות הפלסטיניות. הוא היה ממייסדי מפלגת ההגנה הלאומית (נוסדה ב-1934) הנשאשיבית ומראשיה, ונחשב למנהיג הראשי של חוגי משפחת נשאשיבי, שני רק לראע'ב נשאשיבי עצמו. בשנת 1936 היה ממארגני המרד הערבי הגדול בשלבו הראשון, ובשלב המאוחר יותר היה ממפעילי הטרור הנגדי של "כנופיות השלום". ב-1946 היה מראשי האופוזיציה האנטי-חוסיינית.

בבחירות לעיריית שכם ב־6 במאי 1946 זכתה מפלגתו של טוקאן בשלושה מושבים, לעומת חמישה למפלגה הערבית הפלסטינית החוסיינית ותומכיה. ביולי 1947 קיבל בית המשפט המחוזי בשכם ערעור על התוצאות, בטענה שרשימת הבוחרים נקבעה על ידי ועדת משנה של ועדת הבחירות שלא הוסמכה לכך וכן שאחד מחברי ועדת הבחירות מונה באופן לא חוקי. בדצמבר 1947 הפך בית הדין לערעורים את החלטת המחוזי וקבע כי הבחירות היו חוקיות. בעקבות כך הגיש טוקאן ערעור בפני המועצה המלכותית. טוקאן המשיך לכהן כראש העירייה עד 1950. 

בספטמבר 1948 הוקמה ממשלת כל פלסטין, והיא הכריזה על מינויו של טוקאן לשר התחבורה. טוקאן הפרו־האשמי סירב להשתתף בממשלה. טוקאן השתתף בקונגרס בעמאן באוקטובר 1948, שכונס ביוזמת עבדאללה, מלך ירדן והביע בו תמיכה.

בספטמבר 1951 הקים תאופיק אבו אל-הודא ממשלה חדשה בירדן בה כיהן טוקאן כשר ההגנה והחקלאות. ביוני 1952 מונה טוקאן לחבר מועצת העוצרים שהוקמה בעקבות הדחת טלאל, מלך ירדן עד להגעתו של חוסיין לגיל 18. בעקבות כך התפטר מתפקידיו בממשלה.

באוקטובר 1953 מינהו חוסיין, מלך ירדן לראש לשכתו. באפריל 1955 התפטר מהתפקיד.

ב־24 באפריל פיזר חוסיין את ממשלת סולימאן א-נאבולסי בעקבות קשר זרקא ומינה במקומו את אבראהים האשם כראש הממשלה, כשטוקאן ממונה לשר ההגנה בממשלה החדשה. ב־28 באפריל 1957 הכריז חוסיין על משטר צבאי בירדן ומינה את טוקאן למושל הצבאי של המדינה. ב־15 ביולי 1957 פרש מהממשלה ומונה לשר החצר של חוסיין.

במאי 1958 הוקמה ממשלה ל, איחוד של ירדן ועיראק. טוקאן מונה לשר ההגנה בממשלה. טוקאן הגיע יחד עם סגן ראש הממשלה המאוחדת אבראהים האשם לבגדאד ב־14 ביולי 1958, ביום פריצת ההפיכה הסוציליסטית בעיראק, והמורדים תפסו אותם בשדה התעופה של בגדאד, ורצחו אותם בלינץ'.

## תארים והוקרה
* הכוכב הירדני (יוני 1948)

## הערות שוליים

קטגוריה:ראשי עיריית שכם
קטגוריה:שרי ההגנה של ירדן
קטגוריה:משפחת טוקאן
קטגוריה:ראשי עיריות בארץ ישראל בתקופת המנדט הבריטי
קטגוריה:ילידי 1893
קטגוריה:נפטרים ב-1958
סמואל אמבנגולה

**סמואל-ז'רמן קינדואלו אמבנגולה צ'יפונדה** (בצרפתית: **Samuel-Germain Kinduelu Mbangula Tshifunda**; נולד ב-16 בינואר 2004 בבלגיה) הוא כדורגלן בלגי המשחק בעמדת קשר הכנף בקבוצת ורדר ברמן מהבונדסליגה.

## קריירת מועדונים
אמבנגולה נולד בבלגיה להורים ממוצא קונגולזי. הוא גדל במחלקות הנוער של קלאב ברוז' ואנדרלכט, וב-10 באוגוסט 2020 הצטרף למחלקת הנוער של יובנטוס. בשנת 2022 חתם על חוזה לארבע שנים במועדון. לאחר ששיחק בקבוצת הנוער של המועדון, בעונת  החל לשחק בקבוצת המילואים של המועדון בסרייה ג'.

ב-19 באוגוסט 2024 ערך אמבנגולה את הופעת הבכורה שלו בקבוצה הראשונה של יובנטוס, בניצחון 3-0 על קומו במסגרת המחזור הראשון בסרייה א' לעונת 2024/2025, בו הבקיע את שער הבכורה שלו במועדון. ב-5 בנובמבר ערך את הופעת הבכורה שלו בליגת האלופות, בתיקו 1-1 נגד ליל במסגרת שלב הבתים לעונת 2024/2025.

ב-23 ביולי 2025 חתם אמבנגולה בורדר ברמן מהבונדסליגה.

## קריירה בינלאומית
בחודש נובמבר 2024 זומן אמבנגולה לראשונה לסגל נבחרת בלגיה, לקראת משחקי ליגת האומות 2024/2025 נגד נבחרות איטליה וישראל.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני יובנטוס
קטגוריה:כדורגלני ורדר ברמן
קטגוריה:ספורטאים בלגים באיטליה
קטגוריה:ספורטאים בלגים בגרמניה
קטגוריה:בלגים שנולדו ב-2004
אית'ן ואנרי

**אית'ן צ'ידיברה וַאנֶרי** (באנגלית: **Ethan Chidiebere Nwaneri**; נולד ב-21 במרץ 2007 באיזלינגטון שבאנגליה) הוא כדורגלן אנגלי המשחק בעמדת הקיצוני והקשר ההתקפי באולימפיק מרסיי מליגת העל הצרפתית, בהשאלה מארסנל.

## קריירת מועדונים
ואנרי גדל במחלקת הנוער של ארסנל. ב-18 בספטמבר 2022 ערך את הופעת הבכורה שלו בקבוצה הבוגרת של המועדון, בניצחון 3–0 על ברנטפורד במסגרת המחזור השמיני בפרמייר ליג לעונת 2022/2023, ובגיל 15 שנים ו-181 ימים הפך לשחקן הצעיר ביותר שמשחק בפרמייר ליג, ולשחקן ארסנל הצעיר ביותר שעורך הופעה במסגרת רשמית. זו הייתה הופעתו היחידה בעונה זו, והוא ערך הופעת ליגה נוספת בעונת 2023/2024.

ב-25 בספטמבר 2024 הבקיע ואנרי את שערי הבכורה שלו במועדון, צמד שערים בניצחון 5–1 על בולטון וונדררס במסגרת הסיבוב השלישי של גביע הפוטבול ליג לעונת . ב-6 בנובמבר ערך את הופעת הבכורה שלו בליגת האלופות, בהפסד 0–1 לאינטר מילאנו במסגרת שלב הליגה בעונת 2024/2025. ב-23 בנובמבר הבקיע את שער הבכורה שלו בליגה, בניצחון 3–0 על נוטינגהאם פורסט במסגרת המחזור ה-12 לעונת 2024/2025. ב-29 בינואר 2025 כבש את שער הבכורה שלו באירופה כשכבש את שער הניצחון ב-2–1 על ז'ירונה במסגרת מחזור הנעילה של שלב הליגה בליגת האלופות.

ב-23 בינואר 2026 הושאל לאולימפיק מרסיי מליגת העל הצרפתית עד לתום העונה. יום לאחר מכן ב-24 בינואר ערך ואנרי בכורה במרסיי ואף כבש שער בכורה בניצחון 3–1 על לאנס בליגה.

## קריירה בינלאומית
ואנרי נולד באנגליה למשפחה ממוצא ניגרי, והוא משחק בנבחרות הצעירות של אנגליה.

## סטטיסטיקות קריירה
מעודכן ל-29 באוקטובר 2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ארסנל
קטגוריה:כדורגלני אולימפיק מרסיי
קטגוריה:אנגלים שנולדו ב-2007
אסאן ודראוגו

**פורזאן אסאן ודראוגו** (בגרמנית: **Forzan Assan Ouédraogo**; נולד ב-9 במאי 2006 במילהיים על הרוהר שבגרמניה) הוא כדורגלן גרמני המשחק בעמדת הקשר בקבוצת ר.ב. לייפציג מהבונדסליגה ובנבחרת גרמניה.

## קריירת מועדונים
ודראוגו נולד במילהיים על הרוהר שבגרמניה, וגדל במחלקות הנוער של אוניון מילהיים ושאלקה 04. בחודש נובמבר 2022 האריך את חוזהו בשאלקה 04, ולקראת עונת  קודם לקבוצה הבוגרת של המועדון. ב-28 ביולי 2023 ערך ודראוגו את הופעת הבכורה שלו במועדון, בהפסד 5-3 להמבורג במסגרת המחזור הראשון בבונדסליגה השנייה לעונת , בו גם הבקיע את שער הבכורה שלו במועדון. בסך הכל ערך 17 הופעות ליגה במדי שאלקה 04, בהן הבקיע שלושה שערים.

ב-13 ביוני 2024 חתם ודראוגו על חוזה לחמש שנים בר.ב. לייפציג מהבונדסליגה. ב-2 בנובמבר ערך את הופעת הבכורה שלו במועדון, בהפסד 2-1 לבורוסיה דורטמונד במסגרת המחזור התשיעי בליגה לעונת 2024/2025. ב-5 בנובמבר ערך את הופעת הבכורה שלו בליגת האלופות, בהפסד 3-1 לסלטיק במסגרת שלב הבתים לעונת 2024/2025.

## קריירה בינלאומית
ודראוגו שיחק בכל הנבחרות הצעירות של גרמניה, וזכה עם נבחרת גרמניה עד גיל 17 באליפות אירופה עד גיל 17 ובגביע העולם עד גיל 17 בשנת 2023..

בנובמבר 2025 זומן לראשונה על ידי המאמן יוליאן נגלסמן לסגל נבחרת גרמניה הבוגרת, למשחק מוקדמות מונדיאל 2026 מול סלובקיה, במקום נדים אמירי שנפצע. ודראוגו נכנס כמחליף במשחק זה, ושתי דקות לאחר שנכנס, הבקיע את השער השישי בניצחון 6-0, שהבטיח לגרמניה את ההעפלה למונדיאל 2026.

## תארים
;נבחרת גרמניה עד גיל 17
* אליפות אירופה עד גיל 17 (1): 2023
* גביע העולם עד גיל 17 (1): 2023

## חיים אישיים
ודראוגו הוא בנו של כדורגלן נבחרת בורקינה פאסו בעבר אלסאנה ודראוגו .

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני נבחרת גרמניה
קטגוריה:כדורגלני שאלקה 04
קטגוריה:כדורגלני ר.ב. לייפציג
קטגוריה:גרמנים שנולדו ב-2006